22 Re gakololwa ka tlhakatlhakano e e ileng ya direga mo dikarolong tse di farologaneng tsa se se tshwantshetsang “magodimo le lefatshe le lewatle le lefatshe le le omeletseng.” Ka sekai, Satane Diabolo le badimona ba gagwe ba ile ba latlhelwa mo lefatsheng. (Tshenolo 12:7-12) Mo godimo ga moo, tiro ya go rera e e eteletsweng pele ke batlodiwa ba Modimo e ile ya reketlisa dikarolo tse di farologaneng tsa tsamaiso eno ya dilo. (Tshenolo 11:18) Kwantle ga moo “boidiidi jo bogolo” jwa dilo tsotlhe tse di eletsegang bo dira mmogo le Iseraele wa semoya mo tirong ya go direla Jehofa. (Tshenolo 7:9, 10) Boidiidi jo bogolo bo dira mmogo le Bakeresete ba ba tloditsweng mo tirong ya go rera dikgang tse di molemo tsa gore Modimo o tla tloga a reketlisa ditšhaba ka nako ya Haramagedona. Tiragalo eo e tla dira gore kobamelo ya boammaaruri e boele mo maemong a yone a a tshwanetseng mo lefatsheng lotlhe.